# Peix cirurgià blau indopacífic

El peix cirurgià blau indopacífic (Paracanthurus hepatus) és una espècie de peix pertanyent a la família dels acantúrids i l'única del gènere Paracanthurus.

## Descripció

* Pot arribar a fer 31 cm de llargària màxima.
* 9 espines i 19-20 radis tous a l'aleta dorsal i 3 espines i 18-19 radis tous a l'anal.
* És de color blau brillant, groc i negre.
* Presenta una glàndula verinosa.

## Alimentació

En l'etapa juvenil, la seva dieta consisteix bàsicament en el plàncton. Els adults són omnívors i s'alimenten del plàncton, però també pasturen algues.
El peix és important per a la salut del corall, ja que menja algues que d'altra manera el poden estrènyer per sobrecreixement.

## Cicle de vida

Els mascles festegen agressivament algunes femelles membres del banc de cirurgians, donant lloc a una ràpida pujada cap a la superfície de l'aigua durant la qual s'alliberen ous i espermatozoides. Els ous són petits, d'aproximadament 0,8 mm de diàmetre. Els ous són pelàgics, cadascun contenint una sola gota d'oli per a la seva flotació. Els ous fecundats es desclouen en vint-i-quatre hores, revelant larves petites i translúcides amb abdomen platejat i espines caudals rudimentàries. Aquestes larves arriben a la maduresa sexual als 9-12 mesos d'edat.
L'alliberament de la fresa en captivitat es produeix durant la vesprada i el vespre. Aquest esdeveniment es coneix amb un canvi de color d'un blau fosc i uniforme a un blau pàl·lid.

## Hàbitat

És un peix marí, associat als esculls i de clima tropical (24 °C-26 °C; 30°N-30°S, 32°E-170°W) que viu entre 2 i 40 m de fondària (normalment, entre 10 i 40).

## Distribució geogràfica

Es troba des de l'Àfrica oriental (incloent-hi les illes Mascarenyes) fins a Kiribati, el sud del Japó, el sud de la Gran Barrera de Corall, Nova Caledònia i Samoa.

## Costums

És bentopelàgic.

## Observacions

És una espècie popular com a peix d'aquari.

## En la cultura popular

A la pel·lícula de Disney / Pixar de 2003, Finding Nemo, un dels personatges principals, Dory és un peix cirurgià blau, femella que pateix amnèsia. Ella i els seus pares, Jenny i Charlie, apareixen en la seqüela de la pel·lícula Disney / Pixar de 2016, Finding Dory.

## Referències

* ↑ Catalogue of Life (anglès)
* ↑ The Taxonomicon (anglès)
* ↑ Smith, W.L. i W.C. Wheeler, 2006. Venom evolution widespread in fishes: a phylogenetic rode map for the bioprospecting of piscine venoms. J. Hered. 97(3):206-217.
* 1 2 3 4 «Paracanthurus hepatus» (en anglès). FishBase. Froese, Rainer; Pauly, Daniel (editors).
* ↑ Randall, J.E., G.R. Allen i R.C. Steene, 1990. Fishes of the Great Barrier Reef and Coral Sea. University of Hawaii Press, Honolulu, Hawaii. 506 p.
* ↑ Lieske, E. i R. Myers, 1994. Collins Pocket Guide. Coral reef fishes. Indo-Pacific & Caribbean including the Red Sea. Harper Collins Publishers, 400 p.
* ↑ LEE, JANE J. «Do You Know Where Your Aquarium Fish Come From?» (en anglès). National Geographic, 18-06-2014. [Consulta: 7 març 2019].
* ↑ Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* ↑ Mundy, B.C., 2005. Checklist of the fishes of the Hawaiian Archipelago. Bishop Museum Bulletins in Zoology. Bishop Mus. Bull. Zool. (6):1-704.
* ↑ Weisberger, Mindy. «Finding Dory's Underwater Clan in the Real World» (en anglès). LiveScience- Future plc, 17-06-2016. [Consulta: 7 març 2019].

## Enllaços externs

* BioLib (anglès)
* AQUATAB
* CalPhotos (anglès)